Anklagemyndigheden ved Sydsjællands- og Lolland Falsters Politi oplyser, at fem personer er blevet fængslet, mistænkt for hjemmerøveri. Lolland-Falsters Folketidende har tidligere oplyst, at de fem, som formentlig er en familie på far, 47, mor, 50, og tre sønner på 22, 19 og 17, med serbo-kroatiske rødder, nægter sig skyldige i at have deltaget i i alt 16 hjemmerøverier på Sjælland og Lolland-Falster. De fem er foreløbig fængslet fire uger.